b'\n_START_ARTICLE_\nNe\xc5\xbeni svi\xc5\xa1\xc4\x8devec\n_START_SECTION_\nOpis\n_START_PARAGRAPH_\nNe\xc5\xbeni svi\xc5\xa1\xc4\x8devec je, kot \xc5\xbee ime pove, ne\xc5\xbena enoletna rastlina, ki zraste od 4 do 8\xc2\xa0cm v vi\xc5\xa1ino. Steblo rastline je \xc5\xbee od baze naprej mo\xc4\x8dno razraslo. Liste ima podolgovato elipti\xc4\x8dne. Spodnji so bolj lopatasti in ro\xc5\xbei\xc4\x8dasti, zgornji pa so enostavni in koni\xc4\x8dasti._NEWLINE_Cvet ima \xc5\xa1tiri ven\xc4\x8dne liste, ki tvorijo \xc4\x8da\xc5\xa1o umazano vijoli\xc4\x8dne barve. Rastlina cveti od julija do septembra._NEWLINE_Ne\xc5\xbeni svi\xc5\xa1\xc4\x8devec raste na nadmorskih vi\xc5\xa1inah od 1700 do 3100 metrov. Najbolj mu ustreza bazi\xc4\x8dna do kisla podlaga, pogosto uspeva na apnen\xc4\x8dastih tleh. V Evropi uspeva v Pirinejih, vzhodnih Alpah ter v Julijskih Alpah. Uspeva tudi v Karpatih in v zahodni Sibiriji. Najdemo ga tudi na severu Evrope. Pojavlja se tudi v osrednji in sevrovzhodni Aziji ter v zahodni Severni Ameriki._NEWLINE_V Sloveniji je razvr\xc5\xa1\xc4\x8den na Rde\xc4\x8di seznam praprotnic in semenk.'